ПРОТОКОЛ №34
ОТ ЗАСЕДАНИЕ НАКОМИСИЯТА ПО АТЕСТИРАНЕТО И КОНКУРСИТЕ 
ПРИ СЪДИЙСКАТА КОЛЕГИЯ НА ВСС,
ПРОВЕДЕНО НА 21.10.2019 г. 

ПРИСЪСТВАТ: Красимир Шекерджиев, Добрин Кючуков, Марина Михайлова, Десислава Николова, Женя Димитрова, Веселка Узунова, Олга Керелска, Вероника Имова, Радка Дражева – Първанова, Весела Павлова, 

Отсъстват: Захаринка Тодорова, Атанаска Дишева, Драгомир Кояджиков

На заседанието присъстваха: 
Мария Христова – директор на дирекция „Конкурси на магистрати“
Цветанка Тиганчева - началник-отдел „Конкурси на съдии“
Николина Георгиева – началник-отдел „Атестиране на съдии“
Протоколирал: Илина Йосифова
След проведеното гласуване и при обявения резултат 10 гласа „За“

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

Включва за разглеждане в дневния ред на Комисията по атестирането и  конкурсите допълнителни точки Р-6, Р-7, С-12, С-13. 

РАЗНИ

Р-1. ОТНОСНО: Доклад от директора на дирекция „Международна дейност и протокол“ относно Въпросник за независимост на съдебната власт за 2019 г., разработен от Европейската мрежа на съдебните съвети (ЕМСС) съвместно с Генерална дирекция „Правосъдие и потребители“ на Европейската комисия (ЕК), за събиране на фактическа информация относно структурните гаранции за независимостта на съдиите и за независимостта на съдебната система. (вх.№ВСС-11896/07.10.2019 г.)
След проведеното гласуване и при обявения резултат 10 гласа „За“

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

1. Предоставя попълнения и коригиран от работната група Въпросник за независимост на съдебната власт за 2019 г., на дирекция „Международна дейност и протокол“, по компетентност. 

Р-2. ОТНОСНО: Заявления за отвод от редовни членове на конкурсната комисия по обявения, с решение на Съдийската колегия на Висшия съдебен съвет по протокол №21/02.07.2019 г., конкурс за повишаване в окръжните съдилища – наказателна колегия. 
След проведеното гласуване и при обявения резултат 10 гласа „За“

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

2.1. ПРЕДЛАГА НА СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ ДА ОПРЕДЕЛИ Владимир Огнянов Астарджиев – съдия в Апелативен съд – София за редовен член на конкурсната комисия за повишаване в окръжните съдилища – наказателна колегия, на мястото на Весислава Иванова Иванова.

2.2. ПРЕДЛАГА НА СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ ДА ОПРЕДЕЛИ чрез жребий 1 (един) редовен член – съдия в апелативен съд – наказателна колегия, на конкурсната комисия за повишаване в окръжните съдилища – наказателна колегия, на мястото на Калин Иванов Калпакчиев.

2.3. ПРЕДЛАГА НА СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ ДА ОПРЕДЕЛИ чрез жребий 1 (един) резервен член – съдия в апелативен съд – наказателна колегия, на конкурсната комисия за повишаване в окръжните съдилища – наказателна колегия, на мястото на Владимир Огнянов Астарджиев.

2.4. Внася предложението в заседание на Съдийската колегия на Висшия съдебен съвет, насрочено на 22.10.2019 г., за разглеждане и произнасяне. 

Р-3. ОТНОСНО: Извлечение от решение на Комисия „Съдебна карта, натовареност и съдебна статистика“ към Съдийската колегия на ВСС от заседание, проведено на 02.10.2019 г., т. 3, във връзка с искане от административния ръководител – председател на Районен съд – Перник за увеличаване щатната численост на Районен съд – Перник. 
След проведеното гласуване и при обявения резултат 0 гласа „За“ и 10 гласа „Против“ разкриването на нови длъжности за съдия в Районен съд - Перник

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

3.1. Изразява отрицателно становище относно искането от административния ръководител – председател на Районен съд – Перник за увеличаване на щатната численост на съда.

Мотиви: По щатното разписание (20 магистрати, в т. ч. административният ръководител и 2-ма негови заместници) на Районен съд – Перник, са налице 3 (три) свободни съдийски длъжности. Щатната численост на съда е оптимизирана и органът е кадрово укрепен след провеждане на процедура за преместване по чл. 194, ал. 1 от ЗСВ, като е преназначен 1 магистрат от Районен съд - Добрич. Щатът на съдиите е увеличен с още една длъжност след съкращаването й от Военен съд – София с решение на Пленума на ВСС по пр. 19/27.06.2019 г. Статистическият анализ на показателите за 2017 г., 2018 г. и първото полугодие на 2019 г. показва, че увеличаването на съдийския състав на Районен съд – Перник е довело до намаляване на показателите на натоварването на магистратите в органа. Следва да се отбележи и относително големият дял на заповедните производства, близо 57%, от общо постъпилите дела за първото полугодие на 2019 г., което показва, че повече от 50% от натоварването на съдиите се дължи именно на такива производства. Сочените от административния ръководител в искането за увеличаване на щатната численост с 5 (пет) нови длъжности, данни за висока действителна натовареност се дължи на обстоятелството, че в органа са налице 3 (три)  свободни длъжности. Обявяването на конкурси за заемането им ще доведе до балансиране на работата на съдиите. С оглед на което Комисията счита, че не е налице необходимост от разкриване на нови длъжности за съдия в Районен съд - Перник, като настоящият кадрови състав е оптимален, а органът е достатъчно кадрово укрепен.

3.2. Предоставя становището по т. Р-3.1. на Комисия „Съдебна карта, натовареност и съдебна статистика“ към Съдийската колегия на ВСС, за сведение.

Р-4. ОТНОСНО: Молба от Бисерка Василева Памукова, съдия в Софийски районен съд, за освобождаване от заеманата длъжност, на основание чл. 165, ал. 1, т. 2 от ЗСВ. (вх. №ВСС-12098/10.10.2019 г.)
След проведеното гласуване и при обявения резултат 8 гласа „За“ и 2 „Против“

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

4.1. Предлага на Съдийската колегия на Висшия съдебен съвет да освободи, на основание чл. 165, ал. 1, т. 2 от ЗСВ, Бисерка Василева Памукова от заеманата длъжност „съдия“ в Софийски районен съд, считано от 29.01.2020 г. 

4.2. Указва на съдия Бисерка Василева Памукова в срок до 29.01.2020 г. да изготви всички актове по делата, които са й разпределени. 

Мотиви: Съдия Бисерка Памукова, която правораздава в наказателно отделение на Софийски районен съд, подава молба за освобождаване от заеманата длъжност на основание чл. 165, ал. 1. т. 2 от ЗСВ, като моли да й се даде подходящ срок, в който да има възможност да изготви съдебните актове по приключените от нея дела. Видно от справка след извършена деловодна проверка на делата, разпределени на девети състав, се установява, че съдия Памукова не е изготвила крайни съдебни актове (мотиви и решения) по 293 броя дела. С оглед на досегашната  практика на Съдийската колегия на ВСС (справка: решение по  протокол №30/24.09.2019 г.), предвид броя и вида на делата (НОХД, НАХД), Комисията счита, че следва да се даде възможност на подалия оставка магистрат да изготви всички актове по делата, които са обявени за решаване, като същата да бъде освободена считано от края на месец януари 2020 г.

4.3. Внася предложението в заседанието на ВСС, насрочено на 29.10.2019 г., за разглеждане и произнасяне. 

Р-5. ОТНОСНО: Жалба от Катя Иванова Аспарухова – съдия в Административен съд - София град, срещу решение на Съдийската колегия на ВСС по протокол №24/23.07.2019 г., т. 7.1. (вх. №ВСС-2877/14.10.2019 г.)
След проведеното гласуване и при обявения резултат 10 гласа „За“

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

Приема за сведение жалбата от Катя Иванова Аспарухова – съдия в Административен съд - София град, срещу решение на Съдийската колегия на ВСС по протокол №24/23.07.2019 г., т. 7.1. 

ВЪЗРАЖЕНИЯ

В-1. ОТНОСНО: Становище по възражение на Станимир Христов Христов - съдия в Административен съд – Бургас, срещу изготвена комплексна оценка за извънредно атестиране. 
След проведеното гласуване и при обявения резултат 10 гласа „За“

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

1.1. ПРЕДЛАГА НА СЪДИЙСКАТА КОЛЕГИЯ НА ВСС, на основание чл. 205, ал. 2 от ЗСВ, да изслуша Станимир Христов Христов - съдия в Административен съд – Бургас, поради постъпило възражение срещу изготвената му комплексна оценка. 

1.2. ПРЕДЛАГА НА СЪДИЙСКАТА КОЛЕГИЯ НА ВСС да остави без уважение възражението на Станимир Христов Христов - съдия в Административен съд – Бургас, срещу изготвената му комплексна оценка за извънредно атестиране. 

Мотиви: Съдия Христов възразява по т. 1 от част шеста на атестационния формуляр, във връзка с отменени 14 броя определения с идентичен предмет -  налагане на принудителна административна мярка „запечатване на търговски обект“ с правно основание чл.186, ал.1 ЗДДС, като излага съображения, че практиката на ВАС е противоречива при касационното им оспорване. Действително по цитираните определения ВАС е постановил противоречиви определения, но всички постановени от съдия Христов определения са отменени, като във формуляра подробно са отразени тези от тях, по които има особени мнения, но не и противоречиви определения на ВАС. Тълкувателно решение на ВАС по тези спорни въпроси не е постановено. Поради това считаме, че не следва да бъде изменена оценката по този критерий, тъй като се касае за повтаряща се грешка по всяко от постановените и отменени определения.
Възражението по част шеста, т. 2 от атестационния формуляр е за наличие на противоречие в мотивите на оценката. Съставът счита, че не е налице такова противоречие, тъй като констатациите „че съдията извършава много старателен анализ на фактите, в съдебните актове всестранно обсъжда приетите по делото доказателства, а при преценката им спазва процесуалния и материален закон“ са относими към цялостната работа на съдия, а изводите, че по „част  от съдебните актове съдията е формирал необосновани изводи, при неправилно тълкуване и прилагане приложимите материалноправни норми“ касаят само отменените актове, като в обстоятелствената част за описани причините, поради които те са отменени или изменени. Считаме, че оценката по този критерий е правилно определена и възражението е неоснователно.
Третият пункт от възражението касае т. 4 от част седма – специфични критерии, като съдия  Христов, твърди, че за едни и същи грешки са му отнети по 1 точка по първия общ критерий и по 4 специфичен критерий. Считаме, че  оценката ни е съобразена с изискванията на показателите за оценяване, като в четвъртия специфичен критерий се вземат предвид броят на потвърдените и обжалвани съдебни актове, отменените и обезсилени съдебни актове, изцяло или частично и основанията за това. За съдия Христов процентът на отменените актове е 20,77 и 1,78 на изменените, а на потвърдените - 61,42.
Считаме, че оценката на съдия Христов е много добра - 97 точки, която отразява работата му, като са отчетени правилно всички критерии, както и голямата натовареност на АС - Бургас.

1.3. Предлага на Съдийската колегия на ВСС, на основание чл. 196, т. 4 във връзка с чл. 197, ал. 5, т. 1 от ЗСВ, ДА ПРОВЕДЕ извънредно атестиране на Станимир Христов Христов  - съдия в Административен съд – Бургас. 

1.4. Предлага на Съдийската колегия на ВСС, на основание чл. 197, ал. 6 от ЗСВ, ДА ПРИЕМЕ комплексна оценка от атестирането „МНОГО ДОБРА" -  97 (деветдесет и седем) точки на Станимир Христов Христов - съдия в Административен съд – Бургас. 

1.5. Внася предложението в заседанието на Съдийската колегия, насрочено на 05.11.2019 г., за разглеждане и произнасяне.

ЕДИННИ ФОРМУЛЯРИ

С-1. ОТНОСНО: Извънредно атестиране на Юлия Георгиева Тодорова - съдия в Административен съд - София-град. 

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

1.1. Налице са условията по чл. 196, т. 4 във връзка с чл. 197, ал. 5, т. 1 от ЗСВ за провеждане на извънредно атестиране на Юлия Георгиева Тодорова - съдия в Административен съд - София-град. 

1.2. ИЗГОТВЯ, на основание чл. 204а, ал. 3, т. 3 от ЗСВ, комплексна оценка „МНОГО ДОБРА" – 95 (деветдесет и пет) точки на Юлия Георгиева Тодорова - съдия в Административен съд - София-град. 

1.3. ПРЕДОСТАВЯ, на основание чл. 205, ал. 1 от ЗСВ, на Юлия Георгиева Тодорова - съдия в Административен съд - София-град, за запознаване. 

ПРЕДЛОЖЕНИЯ ЗА ПОВИШАВАНЕ НА МЯСТО В ПО-ГОРЕН РАНГ

С-2. ОТНОСНО: Предложение от административния ръководител - председател на Районен съд – Стара Загора за повишаване на Ваня Желязкова Тенева – съдия в Районен съд – Стара Загора, на място в по-горен ранг „съдия в ОС“.  (вх.№ВСС-12262/14.10.2019 г.)

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

2.1. ПРЕДЛАГА НА СЪДИЙСКАТА КОЛЕГИЯ НА ВСС ДА ПОВИШИ, на основание чл. 234 от ЗСВ, Ваня Желязкова Тенева – съдия в Районен съд – Стара Загора, на място в по-горен ранг „съдия в ОС“, с месечно трудово възнаграждение, съгласно Таблица 1 на ВСС, считано от датата на вземане на решението. 

2.2. ВНАСЯ предложението в заседанието на Съдийската колегия на ВСС, насрочено на 29.10.2019 г., за разглеждане и произнасяне.

С-3. ОТНОСНО: Предложение от административния ръководител - председателя на Апелативен съд – София за повишаване на Елена Савова Тахчиева - Великова – съдия в Апелативен съд –София, с ранг „съдия в АС“, на място в по-горен ранг „съдия във ВКС и ВАС“. (вх.№ВСС-12389/15.10.2019 г.)

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

3.1. ПРЕДЛАГА НА СЪДИЙСКАТА КОЛЕГИЯ НА ВСС ДА ПОВИШИ, на основание чл. 234 от ЗСВ, Елена Савова Тахчиева - Великова – съдия в Апелативен съд –София, с ранг „съдия в АС“, на място в по-горен ранг „съдия във ВКС и ВАС“, с месечно трудово възнаграждение, съгласно Таблица 1 на ВСС, считано от датата на вземане на решението. 

3.2. ВНАСЯ предложението в заседанието на Съдийската колегия на ВСС, насрочено на 29.10.2019 г., за разглеждане и произнасяне.

ПОЛУЧЕНА ЧАСТ Х НА ЕФ - БЕЗ ВЪЗРАЖЕНИЕ

С-4. ОТНОСНО: Периодично атестиране на Емилия Христова Дишева - съдия в Районен съд - Дряново. (вх.№ ВСС-4232/13.04.2018 г.) 

КОМИСИЯТА ПО АТЕСТИРАНЕТО И КОНКУРСИТЕ
РЕШИ:

4.1. Предлага на Съдийската колегия на ВСС, на основание чл. 196, т. 3 от ЗСВ, ДА ПРОВЕДЕ периодично атестиране на Емилия Христова Дишева - съдия в Районен съд - Дряново. 

4.2. Предлага на Съдийската колегия на ВСС, на основание чл. 206 от ЗСВ, ДА ПРИЕМЕ комплексна оценка от атестирането „МНОГО ДОБРА" на Емилия Христова Дишева - съдия в Районен съд - Дряново. 

4.3. Внася предложението в заседанието на Съдийската колегия на ВСС, насрочено на 29.10.2019 г., за разглеждане и произнасяне. 

С-5. ОТНОСНО: Периодично атестиране на Калин Трифонов Тодоров - съдия в  Районен съд - Враца. (вх.№ ВСС-10732/24.08.2018 г.) 

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

5.1. Предлага на Съдийската колегия на ВСС, на основание чл. 196, т. 3 от ЗСВ, ДА ПРОВЕДЕ периодично атестиране на Калин Трифонов Тодоров - съдия в  Районен съд - Враца. 

5.2. Предлага на Съдийската колегия на ВСС, на основание чл. 206 от ЗСВ, ДА ПРИЕМЕ комплексна оценка от атестирането „МНОГО ДОБРА" на Калин Трифонов Тодоров - съдия в  Районен съд - Враца. 

5.3. Внася предложението в заседанието на Съдийската колегия на ВСС, насрочено на 29.10.2019 г., за разглеждане и произнасяне. 

С-6. ОТНОСНО: Периодично атестиране на Пенка Борисова Йорданова - административен ръководител - председател на Районен съд - Свищов. (вх.№ВСС-12705/22.10.2018 г.) 

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

6.1. Предлага на Съдийската колегия на ВСС, на основание чл. 196, т. 3 от ЗСВ, ДА ПРОВЕДЕ периодично атестиране на Пенка Борисова Йорданова - административен ръководител - председател на Районен съд - Свищов. 

6.2. Предлага на Съдийската колегия на ВСС, на основание чл. 206 от ЗСВ, ДА ПРИЕМЕ комплексна оценка от атестирането „МНОГО ДОБРА" на Пенка Борисова Йорданова - административен ръководител - председател на Районен съд - Свищов. 

6.3. Внася предложението в заседанието на Съдийската колегия на ВСС, насрочено на 29.10.2019 г., за разглеждане и произнасяне. 

С-7. ОТНОСНО: Периодично атестиране на Албена Петрова Колева - съдия в Районен съд - Добрич. (вх.№ ВСС-5647/18.05.2018 г.) 

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

7.1. Предлага на Съдийската колегия на ВСС, на основание чл. 196, т. 3 от ЗСВ, ДА ПРОВЕДЕ периодично атестиране на Албена Петрова Колева - съдия в Районен съд - Добрич. 

7.2. Предлага на Съдийската колегия на ВСС, на основание чл. 206 от ЗСВ, ДА ПРИЕМЕ комплексна оценка от атестирането „МНОГО ДОБРА" на Албена Петрова Колева - съдия в Районен съд - Добрич. 

7.3. Внася предложението в заседанието на Съдийската колегия на ВСС, насрочено на 29.10.2019 г., за разглеждане и произнасяне. 

С-8. ОТНОСНО: Периодично атестиране на Владимир Огнянов Астарджиев - съдия в Апелативен съд - София. (вх.№ ВСС-13486/08.11.2018 г.) 

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

8.1. Предлага на Съдийската колегия на ВСС, на основание чл. 196, т. 3 от ЗСВ, ДА ПРОВЕДЕ периодично атестиране на Владимир Огнянов Астарджиев - съдия в Апелативен съд - София. 

8.2. Предлага на Съдийската колегия на ВСС, на основание чл. 206 от ЗСВ, ДА ПРИЕМЕ комплексна оценка от атестирането „МНОГО ДОБРА" на Владимир Огнянов Астарджиев - съдия в Апелативен съд - София. 

8.3. Внася предложението в заседанието на Съдийската колегия на ВСС, насрочено на 29.10.2019 г., за разглеждане и произнасяне. 

С-9. ОТНОСНО: Извънредно атестиране на Мирослав Николов Митев - съдия в Окръжен съд – Търговище. 

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

9.1. Предлага на Съдийската колегия на ВСС, на основание чл. 196, т. 4 от ЗСВ, във връзка с чл. 197, ал. 5, т. 2 от ЗСВ, ДА ПРОВЕДЕ извънредно атестиране на Мирослав Николов Митев - съдия в Окръжен съд - Търговище.  

9.2. Предлага на Съдийската колегия на ВСС, на основание чл. 197, ал. 6 от ЗСВ, ДА ПРИЕМЕ комплексна оценка от атестирането „МНОГО ДОБРА" на Мирослав Николов Митев - съдия в Окръжен съд - Търговище. 

9.3. Внася предложението в заседанието на Съдийската колегия на ВСС, насрочено на 29.10.2019 г., за разглеждане и произнасяне.

С-10. ОТНОСНО: Извънредно атестиране на Младен Петров Димитров - заместник на административния ръководител - заместник-председател на Районен съд - Велико Търново. 

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

10.1. Предлага на Съдийската колегия на ВСС, на основание чл. 196, т. 4 от ЗСВ, във връзка с чл. 197, ал. 5, т. 2 от ЗСВ, ДА ПРОВЕДЕ извънредно атестиране на Младен Петров Димитров - заместник на административния ръководител - заместник-председател на Районен съд - Велико Търново.  

10.2. Предлага на Съдийската колегия на ВСС, на основание чл. 197, ал. 6 от ЗСВ, ДА ПРИЕМЕ комплексна оценка от атестирането „МНОГО ДОБРА" на Младен Петров Димитров - заместник на административния ръководител - заместник-председател на Районен съд - Велико Търново. 

10.3. Внася предложението в заседанието на Съдийската колегия на ВСС, насрочено на 29.10.2019 г., за разглеждане и произнасяне.

С-11. ОТНОСНО: Извънредно атестиране на Христо Иванов Койчев - съдия в Административен съд – Варна. 

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

11.1. Предлага на Съдийската колегия на ВСС, на основание чл. 196, т. 4 от ЗСВ, във връзка с чл. 197, ал. 5, т. 1 от ЗСВ, ДА ПРОВЕДЕ извънредно атестиране на Христо Иванов Койчев - съдия в Административен съд - Варна.  

11.2. Предлага на Съдийската колегия на ВСС, на основание чл. 197, ал. 6 от ЗСВ, ДА ПРИЕМЕ комплексна оценка от атестирането „МНОГО ДОБРА" на Христо Иванов Койчев - съдия в Административен съд - Варна. 

11.3. Внася предложението в заседанието на Съдийската колегия на ВСС, насрочено на 29.10.2019 г., за разглеждане и произнасяне.

ДОПЪЛНИТЕЛНИ ТОЧКИ

Р-6. ОТНОСНО: Заявлениe за отвод от резервен член на конкурсната комисия по обявения, с решение на Съдийската колегия на Висшия съдебен съвет по Протокол №21/02.07.2019 г., конкурс за повишаване в окръжните съдилища – търговска колегия. 

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

6.1. ПРЕДЛАГА НА СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ ДА ОПРЕДЕЛИ чрез жребий 1 (един) резервен член – хабилитиран преподавател по търговско право, на конкурсната комисия за повишаване в окръжните съдилища – търговска колегия, на мястото на проф. д.ю.н Георги Стефанов Иванов.

6.2. Внася предложението в заседание на Съдийската колегия на Висшия съдебен съвет, насрочено на 22.10.2019 г., за разглеждане и произнасяне. 

Р-7. ОТНОСНО: Молба от конкурсната комисия по обявения с решение на Съдийската колегия на ВСС по протокол №18/12.06.2019 г., обн. ДВ, бр. 47/14.06.2019 г., конкурс за преместване в окръжните съдилища – гражданска колегия (вх. №ВСС-12503/17.10.2019 г.)

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

7. Предоставя молбата от конкурсната комисия, на Съдийската колегия на ВСС в заседанието й насрочено на 22.10.2019 г., за разглеждане и произнасяне.

С-12. ОТНОСНО: Периодично атестиране на Катя Иванова Аспарухова - съдия в Административен съд - София-град. 

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

12.1. Налице са условията по чл. 196, т. 3 от ЗСВ за провеждане на периодично атестиране на Катя Иванова Аспарухова - съдия в Административен съд - София-град. 

12.2. ИЗГОТВЯ, на основание чл. 204а, ал. 3, т. 3 от ЗСВ, комплексна оценка „МНОГО ДОБРА" –  95 (деветдесет и пет) точки на Катя Иванова Аспарухова - съдия в Административен съд - София-град. 

12.3. ПРЕДОСТАВЯ, на основание чл. 205, ал. 1 от ЗСВ, на Катя Иванова Аспарухова - съдия в Административен съд - София-град, резултатите от атестирането, за запознаване. 

С-13. ОТНОСНО: Периодично атестиране на Данчо Йорданов Димитров - съдия в  Районен съд - Добрич. (вх.№ ВСС-1666/07.02.2019 г.) 

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

13.1. Предлага на Съдийската колегия на ВСС, на основание чл. 196, т. 3 от ЗСВ, ДА ПРОВЕДЕ периодично атестиране на Данчо Йорданов Димитров - съдия в  Районен съд - Добрич. 

13.2. Предлага на Съдийската колегия на ВСС, на основание чл. 206 от ЗСВ, ДА ПРИЕМЕ комплексна оценка от атестирането „МНОГО ДОБРА" Данчо Йорданов Димитров - съдия в  Районен съд - Добрич. 

13.3. Внася предложението в заседанието на Съдийската колегия на ВСС, насрочено на 29.10.2019 г., за разглеждане и произнасяне. 

ЗАМ.-ПРЕДСЕДАТЕЛ НА КОМИСИЯТА 
ПО АТЕСТИРАНЕТО И КОНКУРСИТЕ 
ПРИ СЪДИЙСКАТА КОЛЕГИЯ:
            КРАСИМИР ШЕКЕРДЖИЕВ (п)